Държавен вестник, бр. 24, 2011 г., стр. 187

БРОЙ  24	
Д Ъ Р Ж А В Е Н  В Е С Т Н И К 	
СТР.  187  
Решенията са дадени в табличната част.
R73 Повишено съдържание на глюкоза в кръвта
R73.0 Нарушена толерантност към глюкозата и предиабет – по графи 1, 3, 5, 7 и 9 кандидатите са не­
годни, по останалите графи са годни по чл. 7. 
При развитие на диабет се подвеждат по рубрики  Е10-Е14.
R94.0 Отклонения от нормата, открити при провеждане на функционални изследвания на цен­
тралната нервна система.
Променена електроенцефалограма (ЕЕГ).
Към тази рубрика се отнасят случаите с пароксизмална биоелектрична активност на мозъка, 
откривана при електроенцефалографските изследвания. 
На освидетелстваните е необходимо да се извърши повторно ЕЕГ изследване не по-рано от 
30 дни, при което трябва да са отпочинали добре и закусили.
Решенията са дадени в табличната част.
Клас ХIХ. Травми, отравяния и някои други последици от въздействието на външни причини  
(S00-T98)
Травми на главата (S00-S09)
S02 Счупвания на черепа и лицевите кости
Включват се счупвания на черепа с или без увреждания на мозъка, верифицирано с КТ, МРТ, рентге­
нографии. Задължително ЕЕГ изследване и точно определяне на дефекта  в квадратни мм. При счупване 
на черепа, съчетано с вътречерепна травма, решението е в зависимост от степента на остатъчния невро­
логичен функционален дефицит и влиянието на вътрешните органи. 
По буква „а“ – счупвания на черепа с костен дефект над 4 кв. см, с увреждане на ЦНС.
По буква „б“ – счупвания на черепа с костен дефект над 4 кв. см, без увреждане на ЦНС, и с костен 
дефект под 4 кв. см, с увреждане на ЦНС.
По буква „в“ – счупвания на черепа с остатъчна линеарна фрактура без увреждане на ЦНС.
Решенията са дадени в табличната част.
S04 Травма на черепните нерви
S06 Вътречерепна травма
Тази рубрика разглежда увреждания на мозъчното вещество и мозъчните съдове, довеждащи до раз­
лични степени на органични неврологични и психични прояви. 
Освидетелстваните, преживели травма на главния мозък, подлежат на болнично лечение с последващ 
отпуск по болест до стабилизиране на състоянието.
Лицата, прекарали тежка черепно-мозъчна травма по точка „а“ се признават за негодни за летателна 
работа. След използването на отпуската по болест за освидетелстваните по точка „б“ може да се вземе 
решение за  изпълнение на служебните задължения по земната служба за срок от 30 до 45 дена с послед­
ващо освидетелстване. Необходимо е периодично провеждане на ЕЕГ контрол на три месеца.
Преживелите черепно-мозъчна травма с остатъчни трайни микросимптоми след ползването на от­
пуска по болест може да се допуснат до летателна работа при добро общо самочувствие (ЕЕГ и психо­
логично изследване). 
Решенията са дадени в табличната част.
S06.0 Мозъчно сътресение
Лицата, преживели черепно-мозъчна травма с мозъчно сътресение, след лечение и при липса на ог­
нищна неврологична и психична симптоматика се освидетелстват не по-рано от 6 месеца от датата на 
травмата.
S09.2 Към  тази рубрика отнасяме менингити, получени при промени в барометричното налягане, а 
така също и в  случаите на перфорация  на  тъпанчевата  мембрана в резултат на механична, акустична 
и баротравми. Кандидатите по гр. 1, 3, 5, 7 и 9 са негодни, а по гр. 2, 4, 6, 8 и 10 са годни  по чл. 7. Осви­
детелстваните по графи 2, 4, 6, 8 и 10, при извършена тимпанопластика са годни не по-рано от 6 месеца 
след проведеното оперативно лечение и нормален слух, доказан с аудиограма.
Счупвания на гръбначния стълб – S12, S22.0, S22.1,  S32.0 и S32.7
Лицата по графи 2, 4, 6, 8 и 10, преживели  компресионно счупване на телата на един или  два прешле­
на  с незначителна деформация (по-малка  от 1/3 от тялото  на  прешлена), при  отсъствие  на изменения 
в междупрешленните  дискове, гръбначно-мозъчни и коренчеви явления, болеви  синдром и ограничения 
на движенията в гръбначния стълб, могат  да  бъдат  допускани  до летателна работа, но не по-рано от 
6 месеца от получаване на травмата.
Кандидатите за първоначално освидетелстване са негодни.
Лицата, преживели  счупване на напречните израстъци, при отсъствие  на  коренчеви явления са 
годни по всички графи, но не по-рано от 3 месеца от травмата.
S14, S24, S34 Травми на нервите и на гръбначния мозък 
S44, S54, S64, S74, S84, S94 Травми на периферните нерви
По буква „а“ се подвеждат  случаите с тежки масивни увреждания и трайни нарушения в двигателна­
та, сетивната и рефлекторната среда, обуславящи  загубата на  работоспособността. 
По буква „б“ се подвеждат  случаите  с  временни  нарушения  на функциите и незначително  нару­
шение на сетивната и рефлекторната сфера, при запазена работоспособност. Освидетелстваните  могат 
да бъдат признати като годни по гр. 2; 4; 6; 8 и 10 при  условие, че се установи в процеса на изследването 
и наблюдението  липсата на прогресиране и пълно функционално възстановяване. 
Решенията са дадени в табличната част.
S68.0 Травматична ампутация на палеца на ръката (пълна) (частична), S68.1 Травматична ампутация 
на друг пръст на ръката (пълна) (частична), S68.2 Травматична ампутация на два и повече пръста на 
ръката (пълна) (частична).